આ મામલે તેમજ સંબંધિત મુદ્દાઓ પર સંખ્યાબંધ પિટિશન હાલ સુપ્રીમ કોર્ટમાં નિર્ણય માટે પડતર છે. આ ઉપરાંત આ મામલામાં લવાદી કાર્યવાહી પણ હાલ ચાલી રહી છે. ગેસ ઉત્પાદનમાં તીવ્ર ઘટાડાની આરજીટીઆઈએલની આર્થિક સ્થિતિ પર કોઈ અસર પડી નથી. ગેસનો ઉપયોગ કરવા માટે જે પાવર પ્લાન્ટ ઉભા કરવામાં આવ્યા હતા તે તેમની સ્થાપિત ક્ષમતા કરતા ઓછી ક્ષમતા પર કામ કરી રહ્યા છે. સંસદીય સમિતિના ડિસેમ્બર ૨૦૧૩ના અહેવાલ અનુસાર રૂ. ૪૦,૦૦૦ કરોડના મૂડી રોકાણ સાથેની પાવર યોજનાઓ ગેસની બિન ઉપલબ્ધતાને કારણે અટવાઈ ગઈ છે. માર્ચમાં કેન્દ્રીય કેબિનેટે આ અટવાયેલા પ્રોજેક્ટને મદદ કરવા આયાતી લિક્વિફાઈડ નેચરલ ગેસ માટે સબસિડી આપવાની યોજનાને મંજૂરી આપી હતી.